NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-4191/2025-5

**768a**

# I n f o r m á c i a

Výboru Národnej rady Slovenskej republiky pre pôdohospodárstvo a životné prostredie o výsledku prerokovania Výročnej správy Slovenského pozemkového fondu za rok 2024 (tlač 768)

 Výročnú správu Slovenského pozemkového fondu za rok 2024 pridelil predseda Národnej rady Slovenskej republiky rozhodnutím č. 805 z 25. marca 2025 Výboru Národnej rady Slovenskej republiky pre pôdohospodárstvo a životné prostredie s tým, že ako gestorský výbor Národnej rade Slovenskej republiky podá informáciu o výsledku prerokovania uvedeného materiálu vo výbore, vrátane návrhu na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredie prerokoval Výročnú správu Slovenského pozemkového fondu za rok 2024 dňa 3. apríla 2025. Uznesením č. 107 vzal uvedenú výročnú správu na vedomie a odporučil ju Národnej rade tiež vziať na vedomie.

 Výbor Národnej rady Slovenskej republiky pre pôdohospodárstvo a životné prostredie uznesením č. 108 z 3. apríla 2025 schválil informáciu výboru o výsledku prerokovania Výročnej správy Slovenského pozemkového fondu za rok 2024 a súčasne poveril poslanca výboru Jána Kvorku predniesť na schôdzi Národnej rady Slovenskej republiky túto informáciu výboru a predložiť návrh na uznesenie Národnej rady Slovenskej republiky.

Ivan **Š e v č í k**, v. r.

predseda výboru

NÁRODNÁ RADA SLOVENSKEJ REPUBLIKY

**IX. volebné obdobie**

**N á v r h**

**U z n e s e n i e**

**NÁRODNEJ RADY SLOVENSKEJ REPUBLIKY**

**z ..................... 2025**

k Výročnej správe Slovenského pozemkového fondu za rok 2024 (tlač 768)

 **Národná rada Slovenskej republiky**

 **b e r i e n a  v e d o m i e**

Výročnú správu Slovenského pozemkového fondu za rok 2024.